**De Anul Nou**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De Anul Nou

...

În miez de iarnă e timp de primăvară,

cu vreme blândă, plăcută și ușoară,

câțiva nori alburii străbat bolta senină,

ultima zi din an, e plină de lumină!

...

Anul care trece a fost urât, murdar,

că ne-a îndreptat către ceva neclar,

nici anul care vine nu pare mai grozav,

ca și cel care trece, la fel e de bolnav!

...

Încerc să îmi păstrez un strop de chibzuință,

dar nu știu dacă este speranță sau dorință,

oricum eu îmi doresc să am un an mai bun,

cum doresc de-asemeni oricărui român!

...

La trecerea-ntre ani nu uit nici de cei care

Și-au tot batut joc de țară și popor,

Făcându-le și-acestora o sinceră urare,

Le-aducă Anul Nou după sufletul lor!